CELEX: C2005/045/28
Language: fi
Date: 2005-02-19 00:00:00
Title: Asia C-494/04: Hoge Raad der Nederlandenin 26.11.2004 tekemällään päätöksellä esittämä ennakkoratkaisupyyntö asiassa Heintz van Landewijck S.A.R.L. vastaan Staatssecretaris van Financiën

19.2.2005   
            
            
               FI
            
            
               Euroopan unionin virallinen lehti
            
            
               C 45/15
            
         Hoge Raad der Nederlandenin 26.11.2004 tekemällään päätöksellä esittämä ennakkoratkaisupyyntö asiassa Heintz van Landewijck S.A.R.L. vastaan Staatssecretaris van Financiën
   (Asia C-494/04)
   (2005/C 45/28)
   Oikeudenkäyntikieli: hollanti
   Hoge Raad der Nederlanden on pyytänyt 26.11.2004 tekemällään päätöksellä, joka on saapunut yhteisöjen tuomioistuimeen 1.12.2004, Euroopan yhteisöjen tuomioistuimelta ennakkoratkaisua asiassa Heintz van Landewijck S.A.R.L. vastaan Staatssecretaris van Financiën seuraaviin kysymyksiin:
   
               1.
            
            
               Onko valmisteverodirektiiviä (1) tulkittava siten, että jäsenvaltiot ovat sen nojalla velvollisia antamaan säännöksiä, joiden perusteella ne palauttavat tai vähentävät verosinettien antamista koskevan vaatimuksen esittämisen yhteydessä maksetut tai maksettavana olevat valmisteveromäärät sellaisessa tapauksessa, jossa verosinettien pyytäjä (verottoman varaston pitämiseen luvan saanut henkilö) ei ole käyttänyt tai voinut käyttää sellaisia verosinettejä, jotka ovat hävinneet ennen kuin ne oli kiinnitetty valmisteveron alaisiin tuotteisiin ja jossa kolmannet eivät ole voineet käyttää tai niiden ei pitäisi voida käyttää näitä verosinettejä laillisesti, vaikka ei ole poissuljettua, että kolmannet ovat voineet käyttää tai voivat käyttää verosinettejä siten, että ne kiinnittävät ne sääntöjenvastaisesti markkinoille saatettuihin tupakkatuotteisiin?
            
         
               2.
            
            
               
                           a.
                        
                        
                           Onko kuudetta direktiiviä, (2) erityisesti sen 27 artiklan 1–5 kohtaa tulkittava siten, että siitä, että Alankomaiden hallitus on ilmoittanut kuudennen direktiivin 27 artiklan 5 kohdassa säädetyn määräajan, sellaisena kuin sitä on sopeutettu yhdeksännellä direktiivillä, jälkeen komissiolle, että se haluaa pysyttää voimassa tupakkatuotteita koskevan erityisen veronkantotavan, seuraa, että silloin kun tiedoksiantaminen on kuitenkin tehty ja yksityinen oikeussubjekti vetoaa tiedoksiantamista koskevan määräajan ylittymiseen, että tätä erityistä veronkantotapaa ei saada soveltaa myöskään tiedoksiantamispäivän jälkeen?
                        
                     
                           b.
                        
                        
                           Jos kysymykseen 2a vastataan kieltävästi, onko kuudetta direktiiviä, erityisesti sen 27 artiklan 1–5 kohtaa tulkittava siten, että liikevaihtoverolain 28 §:ssä tarkoitettua tupakkatuotteita koskevaa erityistä veronkantotapaa ei sovelleta, koska se ei sovellu yhteen direktiivin edellä mainituissa säännöksissä asetettujen vaatimusten kanssa?
                        
                     
                           c.
                        
                        
                           Jos kysymykseen 2b vastataan kieltävästi, onko kuudetta direktiiviä, erityisesti sen 27 artiklan 1–5 kohtaa tulkittava siten, että liikevaihtoveron palauttamatta jättäminen on kysymyksessä 1 tarkoitetuissa olosuhteissa näiden säännösten vastaista?
                        
                     
         
      (1)  Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annettu neuvoston direktiivi 92/12/ETY (EYVL L 76, 23.3.1992, s. 1).
   
      (2)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annettu kuudes neuvoston direktiivi 77/388/ETY (EYVL L 145, 13.6.1977, s. 1).